
              Nr.24/42


RAPORT 
asupra proiectului de Lege pentru modificarea Ordonanţei Guvernului nr.25/2010 pentru instituirea unei scheme de ajutor de stat temporare privind asigurarea accesului la finanţare în agricultură  

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu proiectul de Lege pentru modificarea Ordonanţei Guvernului nr.25/2010 pentru instituirea unei scheme de ajutor de stat temporare privind asigurarea accesului la finanţare în agricultură,  transmis cu adresa  nr.PL. x 706 din         5 decembrie 2011 şi înregistrat sub nr.24/696/07.12.2011. 

La întocmirea raportului Comisia a avut în vedere avizul favorabil al Consiliului Legislativ, punctul de vedere negativ al Guvernului şi avizul favorabil al Comisiei juridice, de disciplină şi imunităţi.
Proiectul de lege are ca obiect de reglementare modificarea Ordonanţei Guvernului nr.25/2010 pentru instituirea unei scheme de ajutor de stat temporare privind asigurarea accesului la finanţare în agricultură întrucât în actul normativ de bază au fost omise de la finanţare produsele piscicole şi de acvacultură.
Proiectul de Lege pentru modificarea Ordonanţei Guvernului nr.25/2010 pentru instituirea unei scheme de ajutor de stat temporare privind asigurarea accesului la finanţare în agricultură face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului de lege sus menţionat a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Barna Tancosz, secretar de stat în cadrul Ministerului Agriculturii şi Dezvoltării Rurale. 
La lucrările comisiei au fost prezenţi 26 de deputaţi, din totalul de 28 de deputaţi, membri ai comisiei.

Proiectul de lege a fost respins cu majoritate (16 voturi pentru respingere), în şedinţa din 22 februarie 2012, din următorul considerent: 
· Propunerea legislativă trebuie notificată în prealabil Comisiei Europene şi nu poate fi adoptată fără a primi o decizie favorabilă din partea acesteia.
Proiectul de lege a fost adoptat de Senat în şedinţa din 28 noiembrie 2011.
Proiectul de lege sus menţionat, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările ulterioare, este de competenţa decizională a Camerei Deputaţilor.
          VICEPREŞEDINTE,
             



  SECRETAR,

                      Dr.Atilla KELEMEN
                                                           Marian AVRAM
Consilier , Gheorghe Adrian  Goţa

